钦定古今图书集成/历象汇编/庶征典/第073卷 > 《田家五行》 > 晋
## 钦定古今图书集成/历象汇编/庶征典/第073卷 > 《田家五行》 > 晋

### 武帝泰始五年七月甲寅白虹贯日

按《晋书。武帝本纪》。不载。　按《宋书五行志》云云。

### 怀帝永嘉二年白虹贯日

按《晋书怀帝本纪》，不载。　按《天文志》：二年正月戊申，
白虹贯日。二月癸卯，白虹贯日。占曰：“白虹贯日，近臣
为乱。不则诸侯有反者。”

### 愍帝建兴五年正月庚子虹霓弥天

按《晋书愍帝本纪》云云。　按《天文志占》曰：“白虹兵气
也。”

### 明帝太宁元年白虹贯日

按《晋书明帝本纪》。不载。　按《天文志》。“太宁元年十一
月景子，白虹贯日。史官不见。桂阳太守华包以闻。”

### 成帝咸和九年七月白虹贯日

### 咸康元年七月白虹贯日

咸康二年七月，白虹贯日。

按：《晋书》《成帝本纪》皆不载。　按《天文志》，咸和九年，咸
康元年二年七月，白虹贯日。自后庾氏专政，由后族
而贵，盖亦妇人擅国之义，故频年白虹贯日。

### 海西公太和三年九月戊辰夜二虹见东方

按《晋书海西公本纪》。不载。　按《天文志》云云。

太和四年四月戊辰，白虹贯日。

按《晋书海西公本纪》。不载。　按《天文志》云云。

太和六年三月辛未，白虹贯日。

按《晋书海西公本纪》。不载。　按《宋书五行志》云云。

### 安帝元兴元年白虹贯日

按《晋书安帝本纪》。不载。　按《天文志》。“元兴元年二月
甲子。白虹贯日中。三月庚子。白虹贯日。未几桓元克京都。王师败绩。”明年。元篡位。

### 义熙二年彩虹蔽月

按《晋书安帝本纪》，不载。　按王绍之《晋安纪》，“义熙二
年七月夜，彩虹出西方，蔽月。”

义熙七年，五虹见东方。

按《晋书安帝本纪》，不载。　按《天文志》：七年七月，五虹
见东方。占曰：“天子黜。”其后刘裕代晋。

义熙十年，白虹干日。

按《晋书安帝本纪》，不载。　按《天文志》：“十年，日在东井，
有白虹十馀丈，在南干日。灾在秦分，秦亡之象。”〈按宋志作

十一年